

**ສາທາລະນະລັດ ປະຊາທິປະໄຕ ປະຊາຊົນລາວ**

**ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ**

ອົງການໄອຍະການປະຊາຊົນສູງສຸດ

 ເລກທີ........./ອອປສ

 ນະຄອນຫຼວງວຽງຈັນ, ວັນທີ ........./......./ 2019

**​ແຈ້ງ​ການແນະນໍາ**

ຮຽນ: ທ່ານຫົວໜ້າອົງການ​ໄອ​ຍະ​ການ​ປະຊາຊົນ 3 ພາກ, ຫົວໜ້າ​ອົງການ​ໄອຍະ​ການ​ປະຊາຊົນ ​ແຂວງ-ນະຄອນຫຼວງ ໃນທົ່ວປະເທດ.

ເລື່ອງ: ການຈັດຕັ້ງປາຖະກະຖາ ກ່ຽວກັບວັນສ້າງຕັ້ງອົງການໄອຍະການປະຊາຊົນຄົບຮອບ 30 ປີ

.

* ອີງ​ຕາມ ກົດໝາຍວ່າດ້ວຍອົງການ​ໄອ​ຍະ​ການ​ປະຊາຊົນ​ສູງ​ສຸດ ສະບັບ​ເລກທີ21/ສພຊ, ລົງວັນທີ .....
* ອີງຕາມ ດຳລັດຂອງປະທານປະເທດ ສະບັບ ເລກທີ 05/ປທ, ລົງວັນທີ 9 ມັງກອນປີ 1990 ວ່າດ້ວຍການຮັບຮອງເອົາກົດໝາຍ ວ່າດ້ວຍອົງການ​ໄອ​ຍະ​ການ​ປະຊາຊົນ​ສູງ​ສຸດ;
* ອີງຕາມ ຂໍ້ຕົກລົງວ່າດ້ວຍ ..........................................................

ເພື່ອເຮັດໃຫ້ການສະເຫຼີມສະຫຼອງວັນສ້າງຕັ້ງອົງການໄອຍະການ ປະຊາຊົນຄົບຮອບ 30 ປີ ດຳເນີນໄປດ້ວຍບັນຍາກາດອັນຟົດຟື້ນ ແລະ ມີຄວາມໝາຍ ແລະ ເພື່ອໃຫ້ພະນັກງານ, ທະຫານ, ຕຳຫຼວດ ແລະ ປະຊາຊົນລາວທັງຊາດ ເວົ້າລວມ, ເວົ້າສະເພາະ ພະນັກງານອົງການໄອຍະການປະຊາຊົນແຕ່ລະຂັ້ນ ໃນທົ່ວປະເທດ ມີຄວາມຮັບຮູ້, ເຂົ້າໃຈຢ່າງເລິກເຊິ່ງ ແລະ ເປັນເອກະພາບ ຕໍ່ທີ່ຕັ້ງພາລະບົດບາດ, ທາດແທ້, ການເຕີບໃຫຍ່ ແລະ ບັນດາຜົນງານຂອງ ອົງການໄອຍະການປະຊາຊົນ , ອົງການໄອຍະການປະຊາຊົນສູງສຸດ ຂໍຖືເປັນກຽດແຈ້ງການແນະນໍາມາຍັງ ທ່ານ ຄືດັ່ງນີ້:

1. ໃຫ້ບັນດາອົງການໄອຍະການປະຊາຊົນພາກ, ແຂວງ-ນະຄອນຫຼວງ ແລະ ເຂດ ໃນທົ່ວປະເທດ
ຈັດຕັ້ງພິທີປາຖະກາຖາກ່ຽວກັບວັນສ້າງຕັ້ງອົງການໄອຍະການປະຊາຊົນຄົບຮອບ 30 ປີ ໃຫ້ພະນັກງານ-ລັດຖະກອນທີ່ຢູ່ໃນກົມກອງຂອງຕົນ ກໍ່ຄືອົງການປົກຄອງທ້ອງຖິ່ນ ແລະ ຂະແໜງການຕ່າງໆ ໄດ້ຮັບຮູ້ ແລະ ເຂົ້າໃຈຢ່າງເລິກເຊິ່ງ. ໃຫ້ຫົວໜ້າ ຫຼື ຮອງຫົວໜ້າ ອົງການໄອຍະການປະຊາຊົນ ແຕ່ລະຂັ້ນ ເປັນຜູ້ປາຖະກາຖາ.
2. ການປາຖະກາຖາ ແມ່ນໃຫ້ອິງໃສ່ສະພາບ ແລະ ຈຸດພິເສດຂອງທ້ອງຖິ່ນຂອງຕົນເອງ ໂດຍໃຫ້ເນັ້ນໜັກໃສ່ ເນື້ອໃນພື້ນຖານດັ່ງນີ້:
3. ສະພາບແວດລ້ອມຂອງການກຳເນີດ ແລະ ສ້າງຕັ້ງໄອຍະການປະຊາຊົນ
4. ການເຕີບໃຫຍ່ຂະຫຍາຍຕົວຂອງອົງການໄອຍະການປະຊາຊົນ
5. ທາດແທ້ ແລະ ມູນເຊື້ອ ຂອງອົງການໄອຍະການປະຊາຊົນ
6. ຜົນງານອັນພົ້ນເດັ່ນຂອງອົງການໄອຍະການປະຊາຊົນ ໃນໄລຍະ 30 ປີ ທີ່ຜ່ານມາ (ພ້ອມກັນນັ້ນ, ເວົ້າຜົນງານສະເພາະຂອງອົງການໄອຍະການປະຊາຊົນທີ່ຕົນເອງຮັບຜິດຊອບຢູ່) ໂດຍນຳໃຊ້ໂຕເລກສະຖິຕິ ເພື່ອເປັນບ່ອນອິ່ງ, ໃຫ້ເນັ້ນໜັກໃສ່ ເນື້ອໃນດັ່ງນີ້:
* ການເຕີບໃຫຍ່ຂະຫຍາຍຕົວທາງດ້ານການຈັດຕັ້ງ ແລະ ບຸກຄະລາກອນ;
* ການເຕີບໃຫຍ່ຂະຫຍາຍຕົວທາງດ້ານຄວາມສາມາດ ໃນການຕິດຕາມກວດກາ ການປະຕບັດກົດໝາຍ ແລະ ການແກ້ໄຂຄະດີ;
* ການເຕີບໃຫຍ່ຂະຫຍາຍຕົວດ້ານວຽກງານກໍ່ສ້າງພັກ;
* ການເຕີບໃຫຍ່ຂະຫຍາຍຕົວດ້ານວຽກງານຮ່ວມມືຕ່າງປະເທດ.
1. ສືບຕໍ່ເສີມຂະຫຍາຍມູນເຊື້ອປົກປ້ອງກົດໝາຍ ຂອງອົງການໄອຍະການປະຊາຊົນ
2. ວັນເວລາການຈັດຕັ້ງປະຖະກາຖາ ແມ່ນອີງໃສ່ຄວາມພ້ອມຂອງແຕ່ລະທ້ອງຖິ່ນ ຊຶ່ງໃຫ້ຢູ່ຊ່ວງເວລາ ວັນທີ ..... ທັນວາ ປີ 2019 ຫາ ວັນທີ 30 ມັງກອນ 2020.
3. ຫຼັງຈາກປາຖະກາຖາແລ້ວ ໃຫ້ບັນດາອົງການໄອຍະການປະຊາຊົນພາກ ແລະ ແຂວງ-ນະຄອນຫຼວງ ລາຍງານໃຫ້ອົງການໄອຍະການປະຊາຊົນຊາບ ພາຍໃນເວລາອັນຄວນ ໂດຍປະເມີນໝາກຜົນທີ່ໄດ້ຮັບ, ຂໍ້ສະດວກ, ຂໍ້ຫຍຸ້ງຍາກ ແລະ ທິດທາງໃນການແກ້ໄຂໃນຕໍ່ໜ້າ.

ດັ່ງນັ້ນ, ຈຶ່ງເຮັດແຈ້ງການແນະນໍາສະບັບນີ້ມາຍັງບັນດາທ່ານເພື່ອຊາບ ແລະ ຈັດຕັ້ງປະຕິບັດຢ່າງເຂັ້ມງວດ.

 **ຫົວໜ້າອົງການໄອຍະການປະຊາຊົນສູງສຸດ**

ໝາຍເຫດ ມີເອກະສານຄັດຕິດມາພ້ອມ :

ເອກະສານ ປາຖະກະຖາກ່ຽວກັບວັນສ້າງຕັ້ງອົງການໄອຍະການປະຊາຊົນຄົບຮອບ 30 ປີ